Þórður Diðriksson mormóni , trúarleiðtogi , múrsteinshleðslumaður frá Hólmi í A-Landeyjum fæddist 25. mars 1828 á Hólmi og lést 9. september 1894 í Utah . Faðir hans var Diðrik bóndi í Hólmi í A-Landeyjum , f. 16. september 1794 á Önundarstöðum þar , d. 11. júlí 1841 í Hólmi , Jónsson bónda í Gularáshjáleigu þar , f. 1765 á Önundarstöðum , d. 21. október 1827 , Diðrikssonar bónda á Önundarstöðum , f. 1729 , d. 7. nóvember 1802 á Önundarstöðum , Bjarnasonar , og konu Diðriks , Margrétar húsfreyju , f. 1731 í Kúfhóli þar , d. 2. nóvember 1820 í Fagurhóli þar , Einarsdóttur . Móðir Diðriks og kona Jóns Diðrikssonar var Ingibjörg húsfreyja , f. 1767 , d. 31. júlí 1816 í Gularáshjáleigu , Magnúsdóttir bónda í Haukadal á Rangárvöllum , f. 1725 , d. 12. maí 1804 , Jónssonar , og konu Magnúsar , Helgu húsfreyju , f. 1725 , d. 22. ágúst 1785 , Erlendsdóttur . Móðir Þórðar Diðrikssonar og kona Diðriks var Sigríður Árnadóttir húsfreyja , síðast í Stakkagerði , f. 25. ágúst 1798 í Syðri-Hól u . Eyjafjöllum , d. 17. desember 1892 . Fósturforeldrar Þórðar voru Ólafur Jónsson og Guðlaug Einarsdóttir bændur í Fagurhól í A-Landeyjum , en Ólafur var bróðir Einars síðari manns Sigríðar móður Þórðar . Systkini Þórðar Diðrikssonar í Eyjum voru : 1 . Sigurður Diðriksson vinnumaður á Kirkjubæ 1843 , f. 10. apríl 1826 . 2 . Árni Diðriksson bóndi , hreppstjóri og formaður í Stakkagerði f. 18. júlí 1830 , d. 28. júní 1903 . 3 . Guðmundur fósturbarn á Vesturhúsum , f. 23. febrúar 1834 , d. 25. maí 1848 . 4 . Magnús vinnumaður í Stakkagerði og í Görðum , f. 1. apríl 1837 , d. í mars 1863 . Hálfbróðir Þórðar Diðrikssonar , sonur Sigríðar með síðari manni sínum , var Guðmundur Einarsson tómthúsmaður í Sjólyst , f. 31. október 1848 , d. 23. ágúst 1882 , kvæntur Auðbjörgu Bjarnadóttur . Þau fóru áleiðis til Utah 1882 frá Sjólyst , ásamt fimm börnum sínum . Þórður var tökubarn á Hólmi 1835 , á Búðarhóli 1840 , vinnudrengur þar 1845 , vinnuhjú þar 1850 . Hann virðist hafa haft stuttan stans í Eyjum . Koma hans þangað og flutningur þaðan finnast ekki skráð , en við húsvitjun í lok árs 1854 er hann skráður „ viðlegumaður “ í Nýja - Kastala hjá Margréti Jónsdóttur ekkju og húsfreyju . Þar var Hannes sonur hennar tveggja ára . Þórður skírðist til mormónatrúar 17. febrúar 1855 og hélt áleiðis til Utah frá Eystri-Hólmum í Landeyjum í júlí 1855 . Leið hans til Utah lá um Kaupmannahöfn og Liverpool , síðan með skipi til New York . Ferðin til New York varaði 10 vikur . Yfir þver Bandaríkin tók ferðin um 3 mánuði , með járnbraut , fljótaskipum á Missisippi og gangandi yfir óbyggðir og eyðimerkur . Hann komst til Utah 1856 . Þórður var múrsteinshleðslumaður og leiðtogi meðal mormóna í Spanish Fork . Talið er , að hann sé fyrirmynd Laxness að Þjóðreki biskupi í Paradísarheimt . Hann skrifaði ferðasögu sína og samdi trúboðsritið „ Athvörunar og sannleiksraust um höfuthatrithi trúar „ Jesú Kristi kirkju af sithustu daga heilögum “ “ . Hann lést 1894 úr sykursýki .